OS2023 - Domaći 2

Unapređenje xv6-fs file sistema

Cilj domaćeg zadatka je izmeniti xv6 sistem tako da podržava sledeće funkcionalnosti file sistema:

* Pravljenje, čitanje, pisanje, editovanje i brisanje velikih fajlova uz pomoć double indirect pokazivača u inode strukturi.
* Enkripciju sadržaja određenih fajlova na disku.

Pored ovih funkcionalnosti file sistema potrebno je implementirati sledeće sistemske pozive i korisničke programe:

* Sistemski pozivi:
  + int setkey(int key);
  + int setecho(int echo);
  + int encr(int fd);
  + int decr(int fd);
* Korisnički programi:
  + setkey
  + encr
  + decr
  + blockwriter

Kôd koji treba koristiti kao polaznu tačku za domaći zadatak može da se dohvati pomoću komande:

git clone git://github.com/RAFOperativniSistemi/xv6-raf --branch vezbe5 domaci2

# Predaja i rokovi

Zadatak se predaje preko ankete na linku <https://forms.gle/zJX26So4315jk7Ny7>. Dobro pročitajte upustvo u anketi.

Za starije ponovce, zadatak se predaje putem mail-a na [mbojic@raf.rs](mailto:mbojic@raf.rs), [aprokic@raf.rs](mailto:aprokic@raf.rs), [vkovinic@raf.rs](mailto:vkovinic@raf.rs) ili [ml\_jovanovic@raf.rs](mailto:ml_jovanovic@raf.rs)

Obavezno izvršiti komandu “make clean” pre predaje, pošto Google mail neće dozvoliti predaju rada koji u sebi sadrži izvršni kod. Direktorijum koji sadrži xv6 kod (zvaće se “domaci2”, ako je skinut pomoću git komande navedene u ovom dokumentu) preimenovati na sledeći način: “os\_2023\_d2\_ime\_prezime\_ind”.

Npr. “os\_2023\_d2\_student\_studentic\_rn0101”.

Arhivirati ovaj direktorijum (.zip) i arhivu poslati kao attachment uz mail. Naziv arhive mora da bude u obliku: “os\_2023\_d2\_ime\_prezime\_ind.zip”

Npr. “os\_2023\_d2\_student\_studentic\_rn0101.zip”

U tekstu mail-a obavezno navesti:

* Ime i prezime
* Broj indeksa
* Grupa, po zvaničnom spisku, ili “ponovac” za ponovce

Subject mail-a mora da bude u obliku: “[OS 2023] D2 ime\_prezime\_ind”.

Npr. “[OS 2023] D2 student\_studentic\_rn0101”

Rok za predaju je:

* Ponedeljak, 10. april 23:59:59 za grupu koja sluša OS ponedeljkom
* Utorak, 11. april 23:59:59 za grupe koje slušaju OS utorkom
* Sreda, 12. april 23:59:59 za grupu koja sluša OS sredom
* Petak, 14. april 23:59:59 za grupe koja slušaju OS petkom

Rok je definisan po grupi kojoj student zvanično pripada. Studenti koju slušaju vežbe van svog termina i dalje moraju da poštuju termine na osnovu zvaničnog spiska. Za sve ponovce se primenjuje najkasniji rok.

Neće se pregledati zadaci (tj. biće dodeljeno 0 poena) ako se desi bilo koje od:

* Sadržaj mail-a nije po navedenom obliku.
* Subject mail-a nije po navedenom obliku.
* Naziv arhive nije po navedenom obliku.
* Predaja se desi nakon navedenog roka.
* Kod se ne kompajluje.
* Kod nije uredno uvučen.

Svrha odbrane je da se pokaže autentičnost zadatka. Ovo podrazumeva odgovaranje na pitanja u vezi načina izrade zadatka, ili izvršavanje neke izmene nad zadatkom na licu mesta. U slučaju da odbrana nije uspešna, zadatak se boduje sa -5 bodova umesto namenjenog broja bodova.

# Double indirect node

Promeniti inode (i inode i dinode) strukturu da podržava double indirect pokazivač za blokove. Posle promene, jedan fajl bi trebalo da se može sastojati od 11 + 128 + 128\*128 blokova. Uraditi temeljno istraživanje file sistema i osigurati da funkcioniše u svim slučajevima. Promena mkfs alata nije potrebna.

# Enkripcija i dekripcija

Za potrebe enkripcije se koristi [cezarova šifra](https://www.geeksforgeeks.org/caesar-cipher-in-cryptography/). Ova šifra zahteva podešavanje jednog int broja kao ključa pri enkricpiji i dekripciji, i treba da radi za sve karaktere u ASCII tabeli. Podešavanje ovog ključa se obavlja pomoću setkey sistemskog poziva, i ključ je globalan na nivou celog operativnog sistema. Ključ je uvek pozitivan broj ili nula. Bilo koji korisnički program može da napravi ovaj poziv kako bi promenio globalni ključ.

Kada je ključ postavljen, datoteka koja se već nalazi na disku se može enkriptovati ili dekriptovati pomoću sistemskih poziva encr i decr. Oba sistemska poziva očekuju da je datoteka već otvorena, i to za čitanje i pisanje.

Pored ovoga, neophodno je izmeniti ponašanje sistemskih poziva read / write, tako da automatski vrše dekripciju / enkripciju pri čitanju / pisanju. Datoteke će imati zabeleženu informaciju o enkriptovanosti u major atributu u inode strukturi: 0 znači da datoteka nije enkriptovana, i 1 znači da jeste. Kod ovih operacija se koristi globalno postavljen ključ za dekripciju / enkripciju. Ako se pri čitanju datoteke koristi pogrešan ključ, očekuje se da se dobije besmislen tekst kao rezultat čitanja.

# 

# Sistemski pozivi

Sistemski pozivi ne smeju da vrše ispis na ekranu. Sav ispis, bilo da je sistemski poziv bio uspešan ili ne, moraju da vrše korisnički programi.

**int setecho(int do\_echo);**

Sistemski poziv isključuje ili uključuje echo funkcionalnost na konzoli. Ako je prosleđeni parametar 1, sistem radi normalno. Ako je prosleđeni parametar 0, svi karakteri osim ‘\n’ se ispisuju na konzoli kao ‘\*’. Sistemski poziv vraća -1 ako je došlo do greške pri izvršavanju sistemskog poziva, i 0 u suprotnom.

**int setkey(int key);**

Prosleđeni parametar je ključ koji će se koristiti pri enkripciji i dekripciji. Sistemski poziv vraća -1 ako je došlo do greške pri izvršavanju sistemskog poziva, i 0 u suprotnom.

**int encr(int fd);**

Sistemski poziv vrši enkripciju datoteke pomoću trenutno postavljenog globalnog ključa za enkripciju. Prosleđeni parametar je file descriptor datoteke koju treba enkriptovati, i očekuje se da je datoteka otvorena za čitanje i pisanje. Datoteke tipa T\_DEV se ne mogu enkriptovati. Povratna vrednost može biti jedna od:

* -1: ključ nije postavljen.
* -2: datoteka je T\_DEV tipa.
* -3: datoteka je već enkriptovana.
* 0: sistemski poziv se uspešno završio.

**int decr(int fd);**

Sistemski poziv vrši dekripciju datoteke pomoću trenutno postavljenog globalnog ključa za dekripciju. Prosleđeni parametar je file descriptor datoteke koju treba dekriptovati, i očekuje se da je datoteka otvorena za čitanje i pisanje. Datoteke tipa T\_DEV se ne mogu dekriptovati. Povratna vrednost može biti jedna od:

* -1: ključ nije postavljen.
* -2: datoteka je T\_DEV tipa.
* -3: datoteka nije enkriptovana.
* 0: sistemski poziv se uspešno završio.

# 

# Korisnički programi

Ako dođe do greške pri izvršavanju nekog sistemskog poziva, korisnički program mora da ispiše smislenu poruku o grešci, koja informiše korisnika da se to desilo.

Program setkey će da omogući postavljanje ključa za enkripciju i dekripciju. Programi encr i decr će da omoguće enkriptovanje i dekriptovanje već postojećih datoteka na disku. Na kraju, program blockwriter će da omogući kreiranje datoteke koja zauzima proizvoljno mnogo blokova i sadrži jednostavan i predvidiv tekst.

## blockwriter

blockwriter kreira novu datoteku u trenutnom direktorijumu koja je zadate veličine u blokovima sa zadatim nazivom. Pretpostavljene vrednosti su 150 blokova i ime datoteke long.txt. Korisnik ovog programa može da izmeni te vrednosti argumentima komadne linije.

Opcije:

* --help (-h) prikazuje help meni.
* --output-file (-o) FILENAME postavlja ime za novokreiranu datoteku FILENAME.
* --blocks (-b) BLOCKS postavlja broj blokova za ispisivanje na BLOCKS.

## setkey

setkey postavlja sistemski ključ na neku vrednost uz pomoć setkey sistemskog poziva, koja se unosi preko parametara komandne linije ili preko STDIN-a.

Opcije:

* --help (-h) prikazuje help meni.
* --secret (-s) uzima ključ sa STDIN-a i pritom sakriva ključ uz pomoć sistemskog poziva setecho.

## 

## encr

encr enkriptuje jedan ili više fajlova pozivom encr sistemskog poziva. Ako se izostavi naziv datoteke za enkripciju, ispisati help meni.

Opcije:

* --help (-h) prikazuje help meni.
* --encrypt-all (-a) enkriptuje sve ne-enkriptovane fajlove u trenutnom direktorijumu.

## decr

decr dekriptuje jedan ili više fajlova pozivom decr sistemskog poziva. Ako se izostavi naziv datoteke za dekripciju, ispisati help meni.

Opcije:

* --help (-h) prikazuje help meni.
* --decrypt-all (-a) dekriptuje sve enkriptovane fajlove u trenutnom direktorijumu.

# 

# Bodovanje

Zadatak se boduje na sledeći način:

* Double-indirect node **= 5 boda**
* Sistemski pozivi **= 10 bodova**
  + read & write *= 4 boda*
  + encr & decr *= 4 boda*
  + setkey & setecho *= 2 boda*
* Korisnicki programi **= 5 boda**
  + blockwriter *= 2 bod*
  + setkey *= 1 bod*
  + encr *= 1 bod*
  + decr *= 1 bod*

U slučaju da je neka od stavki implementirana parcijalno, biće dodeljeni parcijalni poeni.